PATVIRTINTA

Vilniaus lopšelio-darželio ,,Šnekutis“

direktoriaus 2017 m. gruodžio 27 d.  
įsakymu Nr. V-129

**METODINĖS VEIKLOS ORGANIZAVIMO NUOSTATAI**  
**I SKYRIUS**  
**BENDROJI DALIS**

1. Metodinės veiklos organizavimo nuostatai (toliau — Nuostatai) apibrėžia Vilniaus lopšelio-darželio ,,Šnekutis“ (toliau- darželis) organizuojamą pedagogų metodinę veiklą.

2. Metodinės veiklos reglamentavimas:

2.1. Pedagogų profesinės raidos centro direktoriaus 2009 m. gegužės 25 d. įsakymas Nr.1.18-71 „Dėl rekomendacijos mokytojų ir pagalbos mokiniui specialistų metodinei veiklai organizuoti patvirtinimo“;

2.2. darželio ugdymo planai;

2.3. darželio nuostatai.

3. Teisinis pagrindas mokytojų metodinei veiklai organizuoti:

3.1. Švietimo įstatymo 37 straipsnis „Švietimo kokybė“;

3.2. Švietimo įstatymo 23 straipsnis „Pagalba mokyklai ir mokytojui“.

4. Pagrindinės reglamente vartojamos sąvokos:

4.1. **metodinė veikla —** pedagogų organizuota veikla, vienijanti juos pagal veiklos sritis, skirta kvalifikacijai ir praktinei veiklai tobulinti, keičiantis gerąja pedagogine patirtimi, naujausia metodine bei dalykine informacija;

4.2. **metodinė grupė** — darželyje veikianti pedagogų grupė, sudaryta pagal sritį

4.3. **metodinė taryba** — darželyje veikiantis metodinių grupių susivienijimas, organizuojantis ir koordinuojantis metodinių grupių veiklą;

4.4. **metodinė priemonė** — pedagogų ar kitų autorių parengta medžiaga, kuria perteikiama ugdymo patirtis;

**II SKYRIUS**

**METODINĖS VEIKLOS PRINCIPAI, TIKSLAS IR UŽDAVINIAI**

5. Metodinė veikla savanoriška ir savarankiška, orientuota į pedagogų kūrybiškumą, atsakingumą.

6. Metodinės veiklos tikslas — gerinti ir tobulinti pedagogų profesinę kompetenciją ir siekti švietimo proceso veiksmingumo.

7. Metodinės veiklos uždaviniai:

7.1. telkti pedagogus įgyvendinti šalies ir Vilniaus miesto švietimo politiką;

7.2. užtikrinti metodinį ir dalykinį bei profesinį bendradarbiavimą;

7.3. skleisti pedagogines ir metodines naujoves, dalytis gerąja pedagogine patirtimi ir ją skatinti.

8. Metodinės veiklos formos:

8.1. veiklos stebėjimas ir aptarimas;

8.2. patyrusio pedagogo konsultacijos;

8.3. seminarai;

8.4. mokslinės, praktinės bei metodinės konferencijos;

8.5. metodinės dienos;

8.6. konkursai;

8.7. pedagoginių idėjų mugės;

8.8. kūrybinės grupės;

8.9. naujovių apžvalga;

8.10. anotacijų, publikacijų, rekomendacijų rengimas;

8.11. metodinių darbų, ugdymosi priemonių rengimas;

8.12. bendravimas ir bendradarbiavimas su socialiniais partneriais;

8.13. apskritojo stalo diskusijos;

8.14. kolegų mokymas, stažuotės ir kt.

**III SKYRIUS**

**METODINĖS GRUPĖS VEIKLOS ORGANIZAVIMAS IR KOORDINAVIMAS**

9. Darželyje veikia metodinės grupės, kurios sudaromos iš pedagogų pagal pasirinktą sritį.

10. Metodinei grupei vadovauja grupės narių išrinktas pirmininkas.

11. Metodinės grupės pirmininkas renkamas 1 metams.

12. Metodinės grupės pirmininko funkcijos:

12.1. inicijuoti metodinės grupės veiklos planų rengimą;

12.2. organizuoti metodinės grupės veiklą, įgyvendinant keliamus tikslus, uždavinius ir atliekant numatytas funkcijas bei veiklos priemones.

13. Metodinių grupių susirinkimai vyksta ne rečiau kaip kartą per du mėnesius, susirinkimas yra teisėtas, jei jame dalyvauja ne mažiau kaip 2/3 visų narių, sprendimai priimami atviru balsavimu paprasta balsų dauguma (metodinių grupių susirinkimai gali būti protokoluojami, jei tam yra poreikis).

**IV SKYRIUS**

**METODINĖS GRUPĖS FUNKCIJOS**

15. Metodinė grupė:

16.1. nagrinėja ugdymo turinio planavimo ir įgyvendinimo, vertinimo ir įsivertinimo strategijų įgyvendinimo klausimus, nustato veiklos prioritetus;

16.2. aptaria ugdymosi poreikius ir susitaria dėl pasiekimų vertinimo būdų.

17. Konsultuojasi tarpusavyje, taip pat su švietimo pagalbos specialistais dėl specialiųjų poreikių vaikų ugdymosi, pedagoginių problemų sprendimo būdų ir darbo metodikos.

18. Aptaria naujus dokumentus, metodikos naujoves.

19. Aptaria kvalifikacijos tobulinimo poreikius, juos derina su darželio veiklos tikslais.

20. Keičiasi informacija ir bendradarbiauja su kitomis metodinėmis grupėms, teikia siūlymus metodinei tarybai dėl ugdymo turinio formavimo ir ugdymo organizavimo gerinimo.

21. Teikia siūlymus metodinės veiklos organizavimo klausimais metodinei tarybai, direktoriui, jo pavaduotojui ugdymui.

22.Rengia projektus, juos įgyvendina.

23. Kuria darželio įvaizdį, rūpinasi darželio estetiniu įvaizdžiu.

24. Dalijasi gerąja patirtimi, analizuoja kvalifikacijos tobulinimo renginių kokybę, ar jie atitinka darželio ir pedagogų poreikius.

**V SKYRIUS**

**METODINĖS TARYBOS VEIKLOS ORGANIZAVIMAS IR KOORDINAVIMAS**

25. Metodinę tarybą sudaro metodinių grupių pirmininkai,

26. Metodinei tarybai 3 metus vadovauja metodinės tarybos pirmininkas (išrinktu pedagogų tarybos).

27. Metodinės tarybos pirmininko funkcijos:

27.1. Inicijuoja metodinės tarybos veiklos planų ar programų rengimą;

27.2. organizuoti metodinės grupės, metodinės tarybos veiklą, įgyvendinant keliamus tikslus, uždavinius ir atliekant numatytas funkcijas bei veiklos priemones.

29. Metodinės tarybos susirinkimai vyksta vieną kartą per 3 mėnesius.

30. Metodinės tarybos susirinkimai protokoluojami. Už metodinės tarybos dokumentaciją atsakingas metodinės tarybos pirmininkas.

**VI SKYRIUS**

**METODINĖS TARYBOS FUNKCIJOS**

31. Kartu su darželio vadovu nustato metodinės veiklos prioritetus; inicijuoja pedagoginių inovacijų diegimą darželyje.

32. Koordinuoja darželyje veikiančių metodinių grupių veiklą, telkiant pedagogus ugdymo dermei, tęstinumui ir kokybei užtikrinti.

33. Nagrinėti pedagogų kvalifikacijos tobulinimo poreikį, nustatyti jos prioritetus.

34. Inicijuoja pedagogų bendradarbiavimą, gerosios pedagoginės patirties sklaidą, bendradarbiavimą su kitų įstaigų pedagogų būrelių, kitomis nevyriausybinėmis organizacijomis, švietimo pagalbos įstaigomis ir kt.

35. Kartu su vadovais nagrinėja ir planuoja ugdymo turinį, ugdymo proceso aprūpinimą, ugdymo kokybę ir ugdymo inovacijų diegimą.

36. Teikia siūlymus metodinėms grupėms dėl veiklos tobulinimo, direktoriui – dėl turinio formavimo ir ugdymo organizavimo gerinimo.

**VII SKYRIUS**

**BAIGIAMOSIOS NUOSTATOS**

37. Metodinių grupių ir metodinės tarybos veikla nutraukiama narių sprendimu; veiklos nutraukimas įforminamas posėdžio nutarimu, su kuriuo supažindinamas darželio direktorius.

38. Nuostatai gali būti keičiami, papildomi metodinės tarybos, metodinių grupių, direktoriaus iniciatyva. Naują nuostatų redakciją ar pataisas tvirtina darželio direktorius.